Die wêreld in foto’s – 18 Maart 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kerse word aangesteek ter herinnering aan die slagoffers van Vrydag se skietery by die Al Noor-moskee in Christchurch, Nieu-Seeland. Drie dae ná Vrydag se grusame aanval het familielede van die slagoffers steeds in spanning gewag om te hoor wanneer hulle hul geliefdes kan begrawe. (Foto: Vincent Yu, AP) Michael Buble tydens sy optrede Sondag by die Allstate Arena in Rosemont, Illinois, in die VSA. (Foto: Rob Grabowski, AP) Minnesota Timberwolves se Karl-Anthony Towns (regs) teken punte aan terwyl Houston Rockets se Clint Capela verdedig tydens die tweede helfte van ’n NBA-basketbalwedstryd in Houston. Rockets het ’n oorwinning van 117-102 behaal. (Foto: David J. Phillip, AP) Jennifer Love Hewitt woon die 36ste jaarlikse PaleyFest “9-1-1” by die Dolby-teater in Los Angeles by. (Foto: Richard Shotwell, AP) Dominic Thiem van Oostenryk lig ’n trofee in die lug nadat hy Switserland se Roger Federer (links) verslaan het tydens die mansfinaal by die BNP Paribas Ope-tennistoernooi in Indian Wells, Kalifornië. Thiem het ’n oorwinning van 3-6, 6-3, 7-5 behaal. (Foto: Mark J. Terrill, AP)